cyanic-selkie/wikianc huggingface dataset:
Lofi Girl
Lofi Girl (tidlegare ChilledCow) er ein fransk kanal på tenester som YouTube og eit musikkselskap oppretta i 2017. Kanalen tilbyr live-strøymingar av lo-fi-hiphop-musikk 24 timar i døgnet, akkompagnert av japansk animasjon som viser ei ung kvinne som studerer eller slappar av. Musikken kjem frå deira eige plateselskap eller frå artistar dei har fått løyve til å spela musikken til.
Deir Mimas
I tillegg til dyrking av druer og fiken, er Deir Mimas ein stor produsent av oliven og olivenolje.
Innbyggjarane i Deir Mimas er libanesiske og austleg-ortodokse og gresk-katolske.
Safety Col
Safety Col er eit snødekt skard, 185 meter over havet, mellom Red Rock Ridge og Blackwall Mountains, på vestkysten av Graham Land. Det vart først kartlagd i 1936 av British Graham Land Expedition (BGLE) under Rymill. Det vart kartlagd på ny i 1948-49 av Falkland Islands Dependencies Survey (FIDS), og det fekk dette namnet av dei fordi skardet var ein trygg veg mellom Nenyfjorden og Rymill Bay når det ope vatn utanfor vestenden av Red Rock Ridge.
Marjeyoun
Marjayoun (arabisk مرجعيون, òg Marj 'Ayoun, Marjuyun eller Marjeyoun - som tyder «enga med kjeldene») er ein libanesisk by (òg kalla Jdeidet/Jadeidet Marjeyoun) og det administrative senteret i Marjeyoun distrikt i Nabatieh guvernement i Sør-Libanon. Byen har kring 3000 innbyggjarar.
Han ligg 860 meter over havet like på vestsida av Riftdalen, ovanfor den antikke regionshovusdtaden Caesarea Philippi, som låg ved foten av fjellet Hermon på austsida av dalen.
Marjeyoun ligg på ein ås vendt mot Hermon i aust, Beaufortborga, ei 1000 år gammal krossfararborg oppom Litani i vest, toppane Rihan og Niha og resten av Libanonfjella i nrod og den frodige sletta i Marjeyoun som strekkjer seg sørover til Galielaslettene og Golanhøgdene.
Mary Cassatt
Mary Stevenson Cassatt var ein USA-amerikansk målar og grafikar frå Pittsburgh i Pennsylvania. Kunsten hennar høyrer inn under impresjonismen.
Algesi
Algesi (av gresk algēsis, «smertekjensle») er evna til å kjenne fysisk smerte. Overkjensle for smerte blir kalla hyperalgesi, medan dempa kjensle for smerte blir kalla hypoalgesi. Fråvær av evna til å kjenne smerte blir kalla analgesi, og kan i sjeldne høve vere medfødd (kongenital analgesi).
Marjeyoun
Historie
Den 10. juni 1179 fann slaget ved Marj Ayyun stad, der hær frå ajjubidane kommandert av Saladin slo ein krossfararhær leia av kong Baldwin IV av Jerusalem. Den kristne kongen kom seg så vidt unna slaget.
Mary Cassatt
Liv og gjerning
Cassatt var dotter til Robert Simpson Cassat, ein kar som stamma frå ei av dei rikaste bankierfamiliane i Pennsylvania, og Katherine Kelso Johnston, ei velutdanna kvinne som også kom frå ein bankfamilie. Gjennom eit fireårs opphald i Europa lærte ho allereie i barneåra å kjenne dei europeiske kunstskattane. I 1861 begynte ho å studere på Pennsylvania Academy of Fine Arts i Philadelphia. Frå 1874 budde ho i Frankrike, der ho i Paris heldt fram studiane ei kort tid. Med stor interesse studerte ho i Frankrike, Italia og Spania måleria til store meistrar som Correggio, Diego Velázquez, Tizian og Rubens. Hennar eigne bilete fekk åtgaum og vart stilt ut på salongen i Paris.
Algesi
Analgetika er ein type lækjemiddel som døyver smertekjensla.
Marjeyoun
Historie
Under den libanesiske borgarkrigen vart byen bombardert av palestinsk milits. Han var òg hovudkvarteret til Sør-Libanonarmeen, ein israelskstøtta milits som kontrollere Sør-Libanon under den israelske okkupasjonen etter Libanonkrigen i 1982 fram til Israel trekte seg ut av regionen i 2000.
Mary Cassatt
Liv og gjerning
Målaren Edgar Degas overtala henne til å slutte seg til den nye rørsla av sjølvstendige målarar, som seinare utvikla seg til dei såkalla impresjonistane. „Eg aksepterte med glede. Den konvensjonelle kunsten nekta eg å drive med. Eg byrja leve.“ Degas og Cassatt var nære venner i årevis. Ho stilte ut saman med impresjonistane og bidrog vesentleg til at impresjonismen tidleg vart populær i USA. Allereie i 1877 skreiv ho til ein rik venninne i New York og fekk denne til å kjøpe bilete av Edgar Degas og Claude Monet.
The Live Anthology
The Live Anthology er ein samleboks med konsertopptak av det amerikanske rockebandet Tom Petty and the Heartbreakers. Boksen vart gjeven ut av Reprise Records den 23. november 2009 i fleire format. Standardutgåva kom på CD og i digitalt format, med 48 spor på fire plater.
Bakgrunn
I eit intervju med Rolling Stone sa Petty at han samla konsertopptak i lag med Mike Campbell og Ryan Ulyate frå tre tiår med konsertar.
Marjeyoun
Historie
Etter at våpenkvileforhandlingar stoppa opp den 10. august 2006, tok israelske styrkar kontroll over Marjayoun. Dagen etter flykta ein konvoi med 3000 innbyggjarar frå byen. Konvoien vart angripen av det israelske flyvåpenet ved Joub Jannine.
Mary Cassatt
Liv og gjerning
Etter 1877 budde også foreldra og systera hennar i Paris. Likevel fann Cassatt tid til å inspirere, oppmuntre og gje økonomisk stønad til unge, kvinnelege kunststudentar.
Fylkesveg 59 i Vestfold
Fylkesveg 59 i Vestfold går mellom Tronsrød og Brunla i Larvik kommune. Vegen er 2,0 km lang.
The Live Anthology
Bakgrunn
I 2008 byrja Ulyate å gå gjennom arkivet med konsertopptak som Petty hadde og skapte eit iTunes-bibliotek med 170 konsertar med i alt 3 509 opptak av 400 unike songar. «Eg sørgde for at Tom og Mike høyrde kvar einaste song dei hadde spelt,» sa Ulyate, «Og eg rangerte konsertane med eit stjernesystem.»
Gjennom karrieren har Petty dokumentert mange av konsertane sine, frå seint i 1970-åra og fram til i dag. «Eg er glad me gjorde det. Eg syns dette er eit av dei store livebanda i rock & roll. Og du forstår oss verkeleg etter å ha høyrt denne samlinga. Det var moro å setje samlinga saman.»
Fleire andre songar vart miksa, men kom ikkje med på albumet. «Shadow of a Doubt (A Complex Kid)», «Don't Do Me Like That» og Eddie Cochran sin «Somethin' Else» framført ved Hammersmith Odeon, 6. mars 1980, vart gjevne ut på luksusutgåva av Damn the Torpedoes.
Luksusutgåve
Den 22. november 2009, før standardutgåve og dei digitale formata, gav Best Buy ut ei eksklusiv «Deluxe Edition» av plateboksen. Denne inneheldt dei fire platene frå standardutgåva, i tillegg til ei femte plate, to DVDar, ei vinylutgåve av albumet Official Live 'Leg frå 1977 og ein Blu-ray Disc med alle dei 62 songane i boksen i 5.1 fleirkanals 96K 24-bit lyd. Innpakkinga kom òg med ein konsertplakat, kopiar backstage-pass, eit hefte, eit litografi og fleire bonusting.
Medverkande
The Heartbreakers:
Andre medverkande:
Paul Mariner
Paul Mariner var ein engelsk fotballspelar frå Farnworth i Lancashire. Han hadde perioden 1976-84 suksess med Ipswich Town. Mariner var midtspiss og landslagsmann i åtte år.
Marjeyoun
Demografi
Byen har ein blanda folkesetnad med gresk-ortodokse, maronittar og gresk-katolske kristne, i tillegg til sunnimuslimar, drusarar og sjiamuslimar.
Mary Cassatt
Liv og gjerning
I 1904 vart ho utnemnd til riddar av den franske Æreslegionen. Tapet av synsevna gjorde at ho slutta å måle i 1914.
Ho døydde i Le Mesnil-Théribus i Oise i Frankrike.
Shmidt Point
Shmidt Point er eit nes heilt nord på Arrowsmith Peninsula, mellom Detusse Bay og Lallemandfjorden på vestkysten av Graham Land. Det vart oppdaga og grovt kartlagd i 1909 av Den franske antarktisekspedisjonen under Charcot. Det vart skissert frå lufta i 1937 av British Graham Land Expedition (BGLE) under Rymill. Det vart namngjeve i 1954 av United Kingdom Antarctic Place-Names Committee (UK-APC) etter professor Otto Schmidt, direktør i Arktis Institutt i Leningrad i 1930-32, og leiar for adminsitrasjonen av Northern Sea Route i 1932-39, i tillegg til at han leia mange ekspedisjonar i Arktis.
Chicken tikka masala
Chicken tikka masala er ein britisk-indisk matrett.
Retten består av kyllingbitar laga i tandoor og servert i ein krydra saus som gjerne inneheld tomat og fløyte.
Retten er av britisk-indisk opphav og stammar truleg frå 1970-åra.
Ordet «tikka» betyr ‘kryddermarinert kjøt- eller grønnsaksbit’ og ordet «masala» ‘krydder, krydderblanding’.
Fana kulturhus
Fana kulturhus er eit kulturhus på Nesttun i Fana i Bergen. Bygningen er teikna av Bjerk & Bjørge arkitekter for eiendomsselskapet Zuurhaar & Rubb og vart opna 31. oktober 2009. Bergen kommune leigar kulturhuset av eigedomsselskapet. Det ligg ved Nesttunsenteret.
Bygningen er sett saman av to delar. Den gamle delen med mellom anna inngangsparti og kontor for Fana og Ytrebygda kulturkontor er den tidlegare Nesttun Uldvarefabrikk opphavleg bygd rundt 1890. Frå det gamle bygget til den nye delen over Nesttunelva går det ein glaskorridor. Der ligg mellom anna lobby, hovudsal og småsal. Kulturdelen er på om lag 2 500 kvadratmeter, i tillegg kjem næringsdelen med kontor og butikklokale slik at totalarealet vert på 8 500 kvadratmeter. Kunstnerisk utsmykking er laga av mellom anna Hilde Kjønniksen, Stefan Türner, Alf Rongved og Per Remfeldt.
Kulturhuset vert brukt til scene for profesjonelle og amatørar innan ulike kunst- og kulturuttrykk. Det er òg forestillingar og aktivitetar for barn og møtelokale for diverse organisasjonar. Kultursalen har skyveamfi med 359 sitjeplassar eller om lag 600 ståplassar.
Crap Grisch
Crap Grisch er eit fjell i Dei lepontinske Alpane, i nærleiken av Vals i kantonen Graubünden i Sveits.
Sonia Point
Sonia Point er eit nes som ligg 10 km vest for Rahir Point på sørsida av Flandres Bay, på nordaustkysten av Kiev Peninsula i Graham Land. Det vart først kartlagd av Den franske antarktisekspedisjonen under Charcot, 1903–05, og kalla opp etter Madame Sonia Bunau-Varilla.
Gush Etzion regionale kommune
Gush Etzion regionale kommune (hebraisk skrift מועצה אזורית גוש עציון, Mo'atza Azorit Gush Etzion) er ein regional kommune nord i Judeafjella, nord på den okkuperte Vestbreidda, som styrer alle busetjingane i Gush Etzion-området, i tillegg til andre som ligg i nærleiken. Kommunesenteret ligg like ved Alon Shvut.
Busetjingar
Denne regional kommune gjev forskjellige kommunale tenester til dei følgjande israelske busetjingar:
Det historiske Gush Etzion:
Judeafjella:
Alle busetjingane i det historiske Gush Etzion-området ligg på den israelske sida av sperringa på Vestbreidda, utanom Carmei Tzur. Ingen av busetjingane i Judeafjella, utanom Kedar, som ligg langt nord, er innafor sperringa.
San Jose Pass
San Jose Pass er eit pass som går nordvest til søraust med ei høgd opp mot kring 200 meter over havet mellom Lachman Crags og Stickle Ridge på James Ross Island. På kvar side av passet er det frambrot av fossilhaldige steinar frå krittida. Etter arbeid i området vart det kalla Paso San Jose etter St. Josef av Den argentinske antarktisekspedisjonen (1979).
WPIX
WPIX er ein amerikansk fjernsynskanal frå New York som er knytt til nettverket The CW. Han tilhøyrer E. W. Scripps Company. Sidan han blei skipa i 1948 har WPIX hatt studio og kontor i Daily News Building ved East 42nd Street (også kalla «11 WPIX Plaza») i Midtown Manhattan. Stasjonen har sendar på Empire State Building.
DESY
DESY eller Deutsches Elektronen-Synchrotron (tysk for Den tyske elektronsynkrotronen) er eit nasjonalt forskingssenter i Hamburg i Tyskland med ein elektronsynktrotron. Her vert det drive grunnforsking i høgenergifysikk og partikkelfysikk, samt produksjon og bruk av synktrotronstråling. DESY er eit medlem av Helmholtz-Gemeinschaft og opererer i Hamburg og Zeuthen.
Lens Peak
Lens Peak er eit fjell ved sørsida av Holtedahl Bay like aust for Conway Island, på vestkysten av Graham Land. Det vart fotografert av Hunting Aerosurveys Ltd. i 1956-57, og kartlagd frå desse bileta av Falkland Islands Dependencies Survey (FIDS). Det fekk dette namnet av United Kingdom Antarctic Place-Names Committee (UK-APC) i 1960 i samband med at andre namn i nærleiken er kalla opp etter pionerar innan forsking på snøblinde og utforminga av snøbriller.
Southard Promontory
Southard Promontory er eit markant nes, 6 nautiske mil (11 km) lang og 2 nautiske mil (3,7 km) breitt, som stik nordvestover i Millfjorden mellom Breitfussbreen og Albertsbreen, på Foyn Coast i Graham Land. Neset grensar til bretta klipper som stig 1500 meter over havet til eit relativt flatt og snødekt platå. Det vart fotografert frå lufta av Ronne antarktiske forskingsekspedisjon (RARE) og kartlagd frå bakken av Falkland Islands Dependencies Survey (FIDS) i 1947. I samband med at andre stader i nærleiken var kalla opp etter kartografar og vart namngjeve av United Kingdom Antarctic Place-Names Committee (UK-APC) etter Rupert B. Southard, Jr. i US Geological Survey (USGS), 1979–86.
Hula i Libanon
Hula (Hule, Houla, arabisk حولا) er ein liten landsby sør i Libanon på sørsid av Litani nær grensa til Israel. Han ligg 750 meter over havet.
Under den arabisk-israelske krigen i 1948 utførte to offiserar frå Det israelske forsvaret Hula-massakren i landsbyen, og tok livet av over 80 sivile i alderen 15-60.
Den 7. august 2006 vart det rapportert at eit israelsk flyåtak hadde teke livet av over 40 menneske, då i røynda berre ein person mista livet.
Alan Stivell
Tidlege år
Stivell vart fødd i Auvergne i byen Riom. Far hans klarte å gjenskape den bretonske harpa i den vesle byen Gourin i Bretagne. I 1953 byrja Alan å spele instrumentet, ni år gamma, og gjekk i lære hos faren og Denise Megevand, som var ein konsertharpist. Han fekk òg opplæring i keltisk mytologi, kunst og historie, samt bretonsk språk, tradisjonell bretonsk dans og skotsk sekkepipe og bombarde, eit tradisjonelt bretonsk instrument. Elleve år gammal byrja han å halde konsertar og studere tradisjonell bretonsk, engelsk, irsk, skotsk og walisisk folkemusikk, i tillegg til at han lærte seg tromme, irsk fløyte og tinnfløyte. Han deltok i og vann fleire bretonske konkurransar innan tradisjonell musikk. Alan voks opp i Paris og fekk impulsar frå Frankrike, Algerie, Marokko og andre stader. Men det var bretonsk musikk som låg han nærast og keltisk kultur generelt, og han reiste ofte attende til Bretagne.
Den første innspelinga til Stivell kom i 1960 («Musique gaelique»), ein singel som vart følgd opp med albumet Telenn Geltiek i 1964. Scenenamnet hans, «Stivell», tyder «fontene» eller «kjelde» på bretonsk. Namnet viser til fornyinga av bretonsk og til etternamnet hans «Cochevelou» (ei utvikling av kozh stivelloù, «dei gamle fontenene»).
Stivell og den keltiske harpa
Med ei ny bardisk harpe med bronsestrengar, byrja Stivell å eksperimentere med moderne musikkstilar kjend som keltisk rock. I 1966 byrja Alan Stivell i tillegg å synge. Året etter fekk han platekontrakt med Philips (Universal). I 1968, etter to år med turnering og regelmessige konsertar på American Students and Artists Center i Paris, spelte Alan med Moody Blues i Queen Elizabeth Hall i London.
I 1970 gav han ut den første hitsingelen, «Broceliande», og albumet Reflets, begge på Philips. Han vart nært knytt til den bretonske musikken, særleg etter at han gav ut det instrumentale albumet Renaissance of the Celtic Harp i 1971. Med dette albumet vann han ein av dei største musikkprisane i Frankrike, Académie Charles Cros.
Musikkritikaren Bruce Elder skreiv om albumet Renaissance of the Celtic Harp: «Folk som høyrer dette albumet vert aldri dei same igjen. Renaissance of the Celtic Harp, ei av dei vakraste og mest ugløymelege platene som nokon gong er laga, introduserte keltisk harpe til mange tusen lyttarar over heile verda. Å kalle denne musikken storarta og henrivande ville vore tidenes undervurdering- det finst faktisk ikkje ord som kan skildre dette albumet godt nok. Opningsverket, 'Ys', er eit stykke inspirert av segna frå hovudstaden i kongedømet Cornwall på 400-talet, [dei fleste versjonar av segna plasserer byen i Douarnenez-bukta på kysten av Bretagne] som vart råka av ein flaum på grunn av syndene deira. (Debussy skreiv eit av dei finaste verka sine «La cathédrale engloutie», seinare tilpassa av gruppa Renaissance til «The Harbor» på Ashes Are Burning, basert på same segna). Den tankevekkjande «Marv Pontkellec» er minst like vakker, men høgdepunktet på plata er «Gaeltacht», ei 19 minuttar lang musikalsk reise med harpa til Stivell gjennom dei gæliske landa Irland, Skottland og Isle of Man.»
I februar 1971 spelte Stivell ein konsert i Olympia teater, den mest kjende musikkhallen i Paris, der han spelte musikk som blanda tradisjonell keltisk musikk med moderne lydar (elektrisk gitar, trommer, etc.). Konserten gjorde Stivell og musikken hans kjend gjennom Frankrike. På denne tida var dette noko heilt nytt og risikabelt, men vart raskt populært, og over 1,5 millionar eksemplar av konsertopptaket vart seld (A l'Olympia). Alan Stivell kunne no reise på turne gjennom Frankrike, Canada, Storbritannia og USA. Han spelte inn fleire plater og publiserte ei samling med bretonsk poesi i 1976. Med Symphonie Celtique i 1980 blanda han første gong element av rock, eit symfoniorkester, keltiske instrument og ikkje-europeiske etniske element som berbervokalisten Djourha og sitarist Narendra Bataju.
Folkemusikken forsvann noko i 1980-åra, og sjølv om Alan Stivell framleis var populær, nådde han ikkje dei same høgdene som i 1970-åra. Han turnerte framleis mykje omkring i verda, og arbeidde òg med den engelske songaren Kate Bush.
Keltisk musikk og verdsmusikk
I 1990-åra spelte Stivell med den franske songaren Laurent Voulzy, den irske folkemusikaren Shane MacGowan og den senegalesiske songaren Doudou N'Diaye Rose. Albumet vart Again, og vart særs populært i Frankrike. Det vart starten på ei ny bølgje med keltisk musikk. Platene til Stivell frå seint i 1990-åra hadde meir tydelege element av rock, og han spelte på rockefestivalen Transmusicales i Rennes. Han spelte framleis med mange forskjellige musikarar, som Paddy Moloney (frå The Chieftains), Jim Kerr (frå Simple Minds), Khaled og Youssou N'Dour på albumet 1 Douar / 1 Earth album.
Old Shep
«Old Shep» er ein song skriven av Red Foley og Arthur Williams i 1933, om hunden Foley hadde som barn. I røynda var hunden, som vart forgifta av naboen, ein tysk gjetarhund kalla «Hoover.» Foley spelte først inn songen i 1935, og igjen i 1941 og 1946.
Andre versjonar
Songen vart spelt inn av mange artistar, som Hank Snow og Elvis Presley, og vart ein countryklassikar.
Elvis Presley-sambandet
Den 3. oktober 1945 song Elvis Presley «Old Shep» berre ti år gamal som den første offentlege framsyninga si, ein songkonkurranse kalla Mississippi-Alabama Fair and Dairy Show. Han var utkledd som ein cowboy og stod på ein stol for å nå opp til mikrofonen. Han kom på femteplassen og vann fem dollar og ein gratisbilett til tivoliet. Seksten år gammal, i 1951, framførte han songen igjen for talentshowet i L.C. Humes High School, der han var student, og vann eit ekstranummer for framsyninga si.
Andre versjonar
Ein versjon sungen av Clinton Ford gjekk inn på UK Singles Chart i oktober 1959, og låg ei veke på 27. plassen.
Wales i Junior Eurovision Song Contest
Wales debuterte i Junior Eurovision Song Contest 2018 i Minsk i Kviterussland med songen «Perta», framført på walisisk av Manw. Bidraget vart valt gjennom den nasjonale uttakinga Chwilio am seren, arrangert av den walisiske kringkasteren S4C.
Old Shep
Andre versjonar
I den britiske situasjonskomedien Only Fools and Horses er «Old Shep» favorittsongen til Del Boy om ein hund.
Wales i Junior Eurovision Song Contest
Wales har tidlegare delteke i Junior Eurovision Song Contest som ein del av Storbritannia mellom 2003 og 2005, der den britiske kringkastaren ITV hadde ansvaret for deltakinga. I 2008 viste den walisiske kringkastaren S4C interesse i å delta i tevlinga, men valde å ikkje delta.
Old Shep
Andre versjonar
Den columbinanske musikaren Marco spelte inn ein spansk versjon i 1986.
WGN America
WGN America er eit amerikansk fjernsynsnettverk skipa i 1978. Det tilhøyrde opphavleg Tribune Media, som i 2019 fusjonerte inn i Nexstar Media Group. Nettverket viser ei blanding av underhaldningsprogram som komedie, drama og filmar, med daglege nyheitssendingar.
Old Shep
Andre versjonar
Led Zeppelin-songen «Bron-Y-Aur Stomp», som handlar om hunden til Robert Plant, nemner «Old Shep» i linja «When you're old and your eyes are dim / Ain't no Old Shep gonna happen again.»
Vikingfjord
Vikingfjord er eit norsk vodkamerke som vart lansert i Noreg på 1980-talet av Vinmonopolet. Vikingfjord har ein vassklår let, og har ein nøytral aroma.
Bredevatn
Vikingfjord er truleg den einaste vodkaen som vert tilsett vatn frå ein isbrede når han skal blandast ned til rett alkoholinnhald. Spriten, som vert laga av jordeple frå området rundt Mjøsa, har eit alkoholinnhald på omtrent 96 %, før det vert tilsett smeltevatn frå Briksdalsbreen, som er ein arm av Jostedalsbreen, Noreg sin største isbrede. Smeltevatnet renn naturleg ned ei kjelde, der det vert henta, og dernest tilsett i spriten.
Lansering internasjonalt
Vikingfjord vart i 2001 lansert i Sverige og Tyskland. Litt seinare vart han òg lansert i USA. Vikingfjord vart kåra til årets vodkaprodusent i 2016 av The International Wine and Sprit Competition (IWSC).
Albanostein
Albanostein er ein lys tuffbergart frå Albanarfjella i Italia.
Romarane nytta steinen, som dei kalla lapis albanus, som byggestein i fleire praktbygningar og til fontener. Ein varietet av steinen kalla dei peperino. Denne steinen kan vera brun eller grå. Han inneheld fragment av basalt og kalkstein, med spreidde krystallar av augitt, mika, magnetitt, leucitt og andre liknande mineral. Namnet peperino viser til dei mørke prikkane til nokre av minerala, som kan minna om peparkorn.
Ishockey-VM 1982
Verdsmeisterskapen i ishockey 1982 vart arrangert i Finland i tida frå 15. til 29. april 1982. Meisterskapen vart avvikla med innleiingsrunde der dei åtte deltakarlanda møttest i til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort. Desse fire laga tok med seg alle poenga frå innleiingsrunda inn i meisterspelet. Turneringa fann stad i Helsinki og Tampere.
Sovjetunionen vart verdsmeister, Tsjekkoslovakia fekk sølv og Canada bronse.
Underklasse
Underklasse er ein del av folkesetnaden i eit sosialt lagdelt samfunn som utgjer den lågaste samfunnsklassen. Denne klassen kan seiast å vera under størstedelen av arbeidarklassen. Omgrepet er omdiskutert innan samfunnsvitskapen.
Brekke skule i Gulen
Brekke skule er ein barne- og ungdomsskule for Brekke skulekrins som dekkjer austlegaste delen av Gulen kommune.
Markaba
Markaba (arabisk مركبا) er ein landsby som ligg i Marjayoun kommune i Nabatieh guvernement i Libanon. Han ligg sør for Raabatt Tallame, aust for Banni Hayyan og nordaust for Tallussah i Sør-Libanon.
Byen har kring 3250 innbyggjarar, men talet kan auke til 10 000 i ferietida om sommaren. Nesten alle innbyggjarane er sjiamuslimar. Det er tre moskéar i byen.
Klima
Med ei høgd på 950 meter over havet og har tørre somrar og våte vintrar. Middeltemperaturen kan falle under 0 ˚C om vinteren frå desember til februar. Om sommaren kan temperaturar nå 35 ˚C på dagtid.
Crap Masegn
Crap Masegn er eit fjell i Glarus-Alpane, i nærleiken av Flims i kantonen Graubünden i Sveits.
Området er delt mellom kommunane Falera i aust, ei smal stripe av Ladir i sør og Ruschein i vest.
Det går ein svevebane opp til fjellet, ein kilometer søraust for toppen, mellom dei to ryggane Crest Da Tiarms og Crest La Siala. Det går ein stolheis og ein gondolbane opp til same stasjon. Alle høyrer til vintersportstaden Flims-Laax-Falera.
Jay Leonhart
Karriere
Leonhart voks opp i ein musikalsk familie. Foreldra hans og seks søsken var alle musikkinteresserte. Alle spelte piano. I ein alder av sju år spelte han og den eldre bror hans Bill banjo, gitar, mandolin og bass. Dei spelte countrymusikk og jazz. I dei tidlege tenåra var dei på TV i Baltimore og turnerte landet rundt med banjo. Då Leonhart var fjorten, byrja han å spela kontrabass i Pier Five Dixieland Jazz Band i Baltimore.
Etter studium ved Peabody Institute (1946-1950) gjekk han på Berklee College of Music (1959-1961) og Advanced School of Contemporary Music i Toronto.
I byrjinga av 1960-åra arbeidde han med Mike Longo og Buddy Morrow. Som 21-åring flytta han til New York City for å starta karrieren sin. Han spelte turnékonsertar med storband, småband og songarar. I 1968 møtte og gifta han seg med songaren Donna Zier og busette seg i New York.
Leonhart har jobba med Louie Bellson, Urbie Green, Jim Hall, Lee Konitz, Marian McPartland, Gerry Mulligan, Mike Renzi, Don Sebesky, Chuck Wayne og Phil Woods, Thad Jones, Mel Lewis, Lou Marini og Tony Bennett. Han har jobba som studiomusikar i fleire sjangrar, for musikarar som James Taylor, Ozzy Osbourne og Queen Latifah. Han har òg spelt i duo med trombonisten Wycliffe Gordon.
Mellom 1975 og 1995 vart han kåra til den beste bassisten i platebransjen tre gonger av National Academy of Recording Arts and Sciences.
Leonhart har spelt inn mange soloalbum og har framført eit einmannsshow kalla «The Bass Lesson» om sitt liv i musikkbransjen. Han har turnert over heile verda i meir enn førti år.
Son og dotter hans, Michael og Carolyn, har ofte jobba med Steely Dan.
Som gjesteartist
Med Joe Beck
Med Louie Bellson
Med Barbara Carroll
Med Meredith D'Ambrosio
Med Michael Feinstein
Med Eddie Higgins
Med Peggy Lee
Med Maureen McGovern
Med Gerry Mulligan
Med Harold Ousley
Med andre
Suphan Buri-fylket
Suphan Buri er eit fylke i Thailand. Fylkeshovudstaden er Suphan Buri. Innbyggartalet i 2018 var 848,720, 1,28 % av folketalet i landet.
Den viktigaste festivalen er elefant-duell-dagen, eller Don Chedi-dagen, til minne om kong Naresuan sin siger over burmesarane i 1592.
Crap Mats
Crap Mats er eit fjell i Glarus-Alpane, i nærleiken av Flims i kantonen Graubünden i Sveits.
Suphan Buri-fylket
Infrastruktur
Ei jernbanesidelinje ender i Suphanburi-distriktet. Nong Pladuk-knutepunktet knyter henne til linja mellom Bangkok-Thonburi–Sungaikolok, også kalla Sør-bana.
Tom Leadon
Tom Leadon er ein amerikansk musikar. Han var medlem i det tidlegare bandet til Tom Petty, Mudcrutch. Han er bror til Bernie Leadon, som tidlegare spelte i Eagles.
Biografi
På skulen var Leadon medlem i the Epics i Gainesville i Florida, der han møtte Petty. Leadon var sologitarist og Petty spelte bass. Kort tid etter dei danna Mudcrutch, med Randall Marsh på trommer, fekk gruppa inn ein sologitarist til, Mike Campbell. Leadon og Campbell delte på å spele gitarsoloar på konsertane til Mudcrutch i og kring Gainesville.
Leadon slutta i Mudcrutch i 1972 og flytta til Los Angeles, i fotspora til den eldre broren Bernie, som nyleg hadde starta Eagles med Randy Meisner, Glenn Frey og Don Henley. Leadon spelte òg bass i bandet til Linda Ronstadt, og i 1976 vart han med i countryrockbandet Silver, som hadde ein hit same året med «Wham-Bam».
I 1975 spelte the Eagles inn ein av dei originale songane til Leadon, «Hollywood Waltz», og gav han ut på One of These Nights. Den endelege versjonen er tilskriven Tom Leadon, Bernie Leadon, Frey og Henley. Seinare det året gav Buck Owens ut sin versjon av denne songen.
Ada Polak
Ada Buch Polak  var ein norsk kunsthistorikar og fagbokforfattar.
Fight Fire with Fire av Kansas
«Fight Fire with Fire» er ein song av det amerikanske bandet Kansas, skriven av John og Dino Elefante for albumet Drastic Measures i 1983. Songen nådde 58. plassen på Billboard Hot 100, og vart den tolvte Kansas-singelen som gjekk inn på Top 100. Han vart marknadsført med ein musikkvideo med Dan Shor, og blåst opp til 35 mm-film og synt på kinoar i USA.
Tom Leadon
Biografi
Leadon vart seinare gitarlærar i Nashville.
Stubbs Pass
Stubbs Pass er eit pass som går frå nord til sør pass gjennom midten av Joerg Peninsula på austsida av Graham Land.
Tom Leadon
Biografi
I 2007 starta Petty opp att Mudcrutch og spelte inn eit album med Leadon, Campbell, Marsh og Benmont Tench. Albumet kom ut 15. april 2008.
Ada Polak
Ho vart fødd som Ada Buch og voks opp i ein borgarleg heim i Aker. Ho tok artium i 1933 og vart magister i kunsthistorie i 1940. Avhandlinga Norsk glass 1739-1753 sprang ut frå arbeida hennar med ei utstilling på Kunstindustrimuseet i 1939. Ho var konservator ved Vestlandske kunstindustrimuseum frå 1942 til 1948, då ho gifta seg i London med advokat Alfred L. Polak og busette seg i England. Ho døydde i London og vart bisett i Golder's Green Crematorium i London 4. november 2010.
Stubbs Pass
Fjellpasset vart fotografert frå lufta av U.S. Antarctic Service (USAS), 1939–41, og Ronne antarktiske forskingsekspedisjon (RARE), 1947-48. Det vart kryssa av R.L. Freeman frå Falkland Islands Dependencies Survey (FIDS) i 1947-48. Det vart namngjeve av United Kingdom Antarctic Place-Names Committee (UK-APC) etter Guy M. Stubbs, ein geolog i British Antarctic Survey (BAS) på Stonington Island, 1963-65.
Ada Polak
Frå 1948 arbeidde ho frilans i samarbeid med norske kunsthistoriske fagmiljø, og ho vart eit viktig kontaktledd mellom norske og britiske museum. I 1953 tok ho doktorgraden på avhandlinga Gammelt norsk glass, basert på grundige arkivstudium av norsk glashistorie i den førindustrielle epoke. Seinare har ho utgjeve fleire bøker om glass, sølv, antikvitetar og foretakshistorie. Ho redigerte òg ei spørjespalte om antikvitetar i vekebladet Kvinner og Klær 1964-95, og bidrog dessutan til bind 3 og 4 av Norges kunsthistorie (1981-82).
Tom Leadon
Biografi
I memoara sine, Conversations with Tom Petty, seier Petty at det var Leadon som inspirerte han til å flytte til Los Angeles for å prøve og slå gjennom som musikar.
Hasbaya distrikt
Hasbaya distrikt er eit distrikt i Nabatiyeh guvernement i Libanon. Det ligg i sørvest, ved grensa til Syria. Det administrative senteret i distriktet er Hasbaya.
Sergej Kapustin
Venstrevengen Kapustin vart verdsmeister med Sovjetunionen i 1974-75, 1978-79 og 1981-83. Både under VM 1978 og VM 1981 vart han plukka ut til "All Star Team". Under Vinter-OL 1976 var han med i mannskapet som vann samtlege kampar i leikane.
Ada Polak
Ada Polaks faglitterære forfattarskap var både prega av evna hennar til å popularisere emna sine og vitskapleg nybrottsarbeid. For dette mottok ho i 1980 NAVFs pris for populærevitskapleg forsking. I 1981 vart ho statsstipendiat, og same året vart ho utnemnd til Riddar av St. Olavs Orden.
Sergej Kapustin
Kapustin spelte på toppnivå i heimlandet frå 1971 til 1986, heile tida på Moskva-lag. Perioden 1971-77 var han aktiv Krylja Sovetov, deretter 1977-80 i CSKA Moskva, det suverene meisterlaget i Sovjetunionen på den tid. Etter seks sesongar i Spartak Moskva, avslutta han 1986-88 i austterriksk ishockey.
Ada Polak
Ada Polak er oldeborn av Camilla Collett, syster av Ellisiv Steen, og med det òg svigerinne av Sverre Steen.
Fylkesveg 101 i Vestfold
Fylkesveg 101 i Vestfold går mellom Revet og Kanalkaia i Larvik kommune. Vegen er 0,4 km lang.
Før 1. januar 2010 gjekk vegen mellom Undersbo og Kanalkaia.
Stora Godøya
Stora Godøya er ei øy nord for Tysnesøy i Tysnes kommune i Sunnhordland i Vestland fylke. Øya har eit areal på 1,3 km² og er utan vegsamband.
Faustina den eldre
Faustina den eldre var ei romersk keisarinne som var gift med keisar Antoninus Pius. Ho blir kalla den eldre (latin Faustina Major for å skilja henne frå dottera, Faustina den yngre (130–176). Keisar Marcus Aurelius var nevøen hennar og blei seinare ein adoptivson, sama med keisar Lucius Verus. Faustina døydde tidleg i herskartia til Antoninus Pius, men fortsette å ha ei viktig symbolsk rolle etter at ho døydde fordi ho blei guddommeleggjort som diva..
Liv
Faustina blei fødd og voks opp i Roma. Fødselsdatoen hennar var 16. februar og fødselsåret var rundt år 100. Faustina er den einaste kjende dottera til konsulen og prefekten Marcus Annius Verus og Rupilia Faustina. Ho var syster av konsulen Marcus Annius Libo og praetoren Marcus Annius Verus. Mostrene hennar var den romerske keisarinna Vibia Sabina og Matidia Minor. Farfaren hennar heitte Marcus Annius Verus, som faren, medan mora sine foreldre var Salonia Matidia (niesa til keisar Trajan) og suffect-konsul Lucius Scribonius Libo Rupilius Frugi Bonus.
Faustina gift seg med Antoninus Pius som privat borgar mellom år 110 og 115. Dei fekk fire barn, to søner og to døtrer:
10. juli 138 døydde onkelen hennar, keisar Hadrian. Som adoptivsonen og arvingen hans blei Antoninus romersk keisar og Faustina blei keisarinne. Senatet gav henne tittelen augusta.
Ho døydde i oktober eller november i år 140.
Faustina er skildra som vakker og intelligent, og naut stor respekt. Ho dreiv velgjerdsprosjekt, mellom anna for utdanning og då særleg av jenter. Ho skal ha hatt eit særs godt tilhøve til ektemannen. Då Faustina døydde fekk Antoninus Pius bygd eit tempel for henne, Tempelet til Faustina. Det blei truleg innvigd i år 144. Som guddom var Faustina særleg knytt til grødegudinna Ceres, som blei avbilda på myntar med Faustina.
Etter at Antoninus Pius døydde fekk etterfølgjarane Marcus Aurelius og Lucius Verus reis Antoninus Pius-søyla, som viste opphøginga av Antoninus og Faustina til himmelen saman på ryggen til ein figur med venger. Faustina-tempelet blei vigd til både Antoninus Pius og Faustina.
Fylkesveg 102 i Vestfold
Fylkesveg 102 i Vestfold går mellom Herregårdssletta og Revet i Larvik kommune. Vegen er 1,2 km lang.
Spur Point
Spur Point er eit nes på austenden av ei svart klippe som strekkjer seg søraustover mellom Andersonbreen og Sleipnirbreen til vestsida av Cabinetfjorden, på austkysten av Graham Land. Det skildrande namnet vart gjeve av Falkland Islands Dependencies Survey (FIDS) etter kartlegginga deira i 1947. Spur er eit engelsk ord for utstikkar. Neset vart fotografert frå lufta i løpet av 1947 av Ronne antarktiske forskingsekspedisjon (RARE) under Finn Rønne.
Mount Leo
Mount Leo er eit isolert fjell (1270 moh) ved søraustsida av Forster forlandsbre på vestsida av Den antarktiske halvøya. Fjellet har bratte klipper på sørsida. Det vart først grovt kartlagd av British Graham Land Expedition (BGLE). 1936-37. Det vart fotografert frå lufta av Ronne antarktiske forskingsekspedisjon (RARE), 1947, og kartlagd på ny av Falkland Islands Dependencies Survey (FIDS), 1958. Namnet vart gjeve av United Kingdom Antarctic Place-Names Committee (UK-APC) etter forma på fjellet, som minna om ei liggande løve.
Sicco Mansholt
Sicco Leendert Mansholt var ein politikar frå Ulrum i Groningen-provinsen i Nederland. Han var president i Europakommisjonen frå 22. mars 1972 til 5. januar 1973.
Mansholt var 1945-58 landbruks- og fiskeriminister i Nederland. Frå 1958 til -72 var han EEC sin landsbrukskommisær, deretter i 9-10 månader EU-president.
The Holy Modal Rounders
The Holy Modal Rounders var ein amerikansk folkemusikkduett frå Lower East Side i New York City som starta tidleg i 1960-åra. Han bestod av Peter Stampfel og Steve Weber. Den unike blandinga deira av folkemusikk og psykedelia gav dei ein kult-aktig tilhengjarskare frå seint i 1960-åra og inn i 1970-åra. Ein periode spelte òg den kjende skodespelaren og manusforfattaren Sam Shepard i bandet.
Opphavet til namnet
Stampfel forklarte opphavet til namnet i Perfect Sound Forever:
Karriere
Stampfel og Weber møtte kvarandre via Antonia i Greenwich Village, som òg skreiv eller var med å skrive fleire av songane deira. Det første albumet deira, The Holy Modal Rounders, kom ut i 1964 og versjonen deira av «Hesitation Blues» er første gongen ordet «psychedelic» (her uttalt som «psycho-delic») vart nytta i popmusikk. Kort tid etter det andre albumet deira i 1965, The Holy Modal Rounders 2, vart dei med Ed Sanders og Tuli Kupferberg i The Fugs ein kort periode. Innspelingane deira med The Fugs i 1965 finst på albumet The Village Fugs, Virgin Fugs og Fugs 4, Rounders Score. Weber skreiv mellom anna kultklassikaren «Boobs a Lot» for the Fugs, som the Rounders seinare spelte inn sjølv på Good Taste is Timeless.
Etter å ha gått frå the Fugs, vart the Rounders gjenforeint med Sam Shepard og Lee Crabtree og spelte inn det tredje albumet deira (Indian War Whoop), og var med i skodespelet til Shepard, Forensic. Det fjerde albumet, The Moray Eels Eat The Holy Modal Rounders, vart spelt inn i 1968, med songen «Bird Song». «Bird Song» var i røynda same song som Ray Price sin «You Done Me Wrong» med ein annan tekst. Rounders-songern vart mykje nytta i Dennis Hopper-filmen Easy Rider.
I 1970 kom Robin Remailly og Dave Reisch med i bandet, og dei flytte til Boston og så Oregon, då med Ted Deane, Roger North og Jeff «Skunk» Baxter i bandet. Stampfel vart verande att i New York, men spelte med bandet ved fleire høve. Bandet gav ut det femte albumet sitt, Good Taste is Timeless, i 1971 på Metromedia, og det sjette albumet, Alleged in their Own Time, i 1975 på Rounder Records.
Seinare historie
Stampfel danna òg det kortvarige (1975-77) Unholy Modal Rounders med Kirby Pines, Charlie Messing, Jeff Berman og Paul Presti. The Unholy Modal Rounders var ein del av samarbeidet Have Moicy! i lag med Michael Hurley og Jeffrey Frederick og the Clamtones.
Etter å ha gjeve ut Last Round i 1978, vart the Holy Modal Rounders oppløyst, sjølv om Stampfel og Weber kom saman att ei kort stund for å spele inn Going Nowhere Fast (1980).
Medan han arbeidde med kona si, Betsy Wollheim, som redaktør for DAW Books danna Stampfel the Bottle Caps, og gav ut Peter Stampfel and the Bottlecaps (1986) og The People's Republic of Rock n' Roll (1989), samt eit album med standardsongar, You Must Remember This (1994). Han vann ein Grammypris i 1998 for teksten han skreiv i plateomslaget til CD-utgåva av Anthology of American Folk Music. Då han vart spurt om kva planar han hadde med prisen, vart han sitert i New York Times: «Eg skal ta honning på min og sleike det av».
The Holy Modal Rounders heldt på i 20 år utan Stampfel, så bandet flytte til Portland Oregon og Stampfel vart verande att i New York. Bandet turnerte i landet og i Skandinavia, men hadde røtene sine i Portland. Dei vart framleis kalla The Holy Modal Rounders, sjølv om enkelte tilhengjarar har gjeve dei kallenamnet «The Elektrisk Rounders» sidan dei, som mange andre band, endra den akustiske stilen for å trekkje til seg større publikum.
Stampfel og Weber kom att som the Rounders i 1999 for albumet Too Much Fun. Sidan då har Stampfel gjeve ut plater med the Du-Tels (No Knowledge of Music Required, 2001) og the Bottle Caps (The Jig Is Up, 2004). Han er framleis musikalsk aktiv, og speler i mange grupper, hovudsakleg i New York City.
Weber har samstundes visstnok arbeidd med eit soloprosjekt. Han gav nyleg ut Steve Weber and the Holy Modal Rounders, B.C.. Fleire konsertalbum av Rounders har òg kome ut i seinare år.
Steinheil Point
Shanty Point er eit lite nes i Darbel Bay, som ligg like vest for munningen av Cardellbreen på vestkysten av Graham Land. Det vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Det fekk dette namnet av United Kingdom Antarctic Place-Names Committee (UK-APC) because, når ein stor, firkanta stein sett frå avstand såg ut som ei lita hytte med ei skeiv pipe. Shanty er eit engelsk ord for skur eller hytte.
Mikrobryggeri
Mikrobryggeri er eit bryggeri der myke av produksjonen gjeng føre seg som eit handverk. Mikrobryggeria er lite automatiserte og industrialiserte og øl produseres i små mengder. Kvart bryggeri har sine eigne spesialiteter til sals.
Tribune Media
Tribune Media er eit tidlegare amerikansk mediekonsern grunnlagt i 1847, med hovudkontor i Chicago i Illinois. Selskapet åtte avisene Chicago Tribune, Los Angeles Times og The Hartford Courant, baseballaget Chicago Cubs og ein radio- og TV-stasjon. I tillegg er Tribune Media deleigar i TV-selskapet The WB Television Network.
Før sal av Tribune Publishing i august 2014 var Tribune Media det andre største avishuset i landet etter Gannett Company, med ti dagsaviser, mellom dei Chicago Tribune, Los Angeles Times, Orlando Sentinel, Sun-Sentinel og The Baltimore Sun, og fleire tabloidtitlar.
I 2007 blei verksemda, som hadde store lån, kjøpt opp av investorar. I 2008 gjekk Tribune Company fallitt i den største konkurssaka i amerikansk medieindustri. Etter restrukturering kom det ut frå falitttprosedyren i desember 2012. 3. desember 2018 annonserte Nexstar Media Group at det skulle fusjonera med Tribune Media etter at det hadde kjøpt det for 4,1 millionar dollar. Den største fusjonen av kringkastingsselskap i amerikansk historie blei godkjend i 2019, og fullført 19. september.
Drastic Measures
Retningsendringa Kansas tok med Vinyl Confessions byrja å slite på bandet under innspelinga av dette albumet. Etter å ha høyrt at kristne fans av Kansas brukte tekstar frå Vinyl Confessions i religiøse pamflettar og gav dei til publikum under konsertane deira, vart fiolinisten Robby Steinhardt lei av den nye, kristne retninga til Kansas og slutta i bandet etter turneen i 1982.
Trass i suksessen til Vinyl Confessions, blant vanlege publikum og kristne publikum, vart albumet kritisert, særskild av Rolling Stone, for å vere for gjentakande av den tidlegare musikken til Kansas. Drastic Measures var eit forsøk frå John Elefante å endre denne haldninga og komposisjonane hans dominerer albumet. Ein av dei faste låtskrivarane til Kansas, Kerry Livgren, bidrog berre med tre songar. Sidan stilen på Drastic Measures minna meir om Loverboy og Foreigner på denne tida, var Livgren særs misnøgd. Dette kjem til uttrykk i teksten på «Mainstream», som er ein kritikk av både den nye retninga til bandet og musikkindustrien generelt.
Med unntak av dei tre siste songane på albumet, er dei kristne tekstane stort sett indirekte eller løynde, sjølv om dette hovudsakleg kom av at Livgren heldt attende fleire songar for sine eigne, framtidige prosjekt. Kombinert med eit underleg val av plateomslag, forvirra Drastic Measures den langvarige fansen og skuffa dei kristne lyttarane. Albumet selde dårleg og nådde lågt på albumlista i USA, det dårlegaste sidan debutplata i 1974]. Spaninga i bandet gjorde at dei vart oppløyst etter ein nyårskonsert mot slutten av 1983. Ehart, Williams og Elefante spelte likevel inn songen «Perfect Lover» for samlealbumet [[The Best of Kansas, som kom i 1983.
Livgren og Dave Hope slutta i bandet og skipa AD, medan Elefante vart ein sukessrik produsent for kristenmusikkband som Petra og andre CCM-artistar.
«Fight Fire with Fire» vart gjeven ut på singel og musikkvideoen regissert av Dominic Orlando,var ein av dei første som vart synt på kinolerret i USA. Songen nådde tredjeplassen på Billboard Mainstream Rock Chart og 58. plassen på Hot 100.
Fylkesveg 103 i Vestfold
Fylkesveg 103 i Vestfold går mellom Colin Archers gate og Tollboden i Larvik kommune. Vegen er 620 meter lang.
Antenna TV
Antenna TV er eit amerikansk fjernsynsnettverk som tilhøyrer Nexstar Media Group. Nettverket viser hovudsakleg klassiske fjernsynsseriar frå 1950- til tidleg 2000-tal, dei fleste frå arkiva til Sony Pictures, i tillegg til seriar frå Universal Pictures, Metro-Goldwyn-Mayer og Carson Entertainment. Antenna TV sitt hovudkvarter for program og reklameverksemd er i Tribune Tower i Chicago.
Huang Zhihong
Huang Zhihong er ein kinesisk tidlegare friidrettsutøvar og verdsmeister i kulestøyt frå Lanxi i Zhejiang. Ho vann gullmedalje i øvinga i VM 1991 og 1993 og tok sølvmedaljen under OL 1992 i Barcelona. Huangs personlege rekord på 21,52 meter er frå 1990.
Aktiv
I den kinesiske friidrettsmeisterskapen 1990 i Beijing nådde Huang heile 21,52 m, hennar livs lengste kulestøyt. Ved asiameisterskapen same sesongen kom ho på andreplass. Året etter fekk ho ein ny sølvmedalje ved innandørs-VM etter ha prestert 20,33 meter, landskvinna Sui Xinmei vann gullet. Under verdmeisterskapen 1991 i Tokyo gjekk derimot Huang Zhihong heilt til topps med sine 20,83 meter, over halvmeteren lengre enn verdsrekordhaldar Natalja Lisovskaja på sølvplass.
Ved dei olympiske sommarleikane i Barcelona i 1992 målte Huangs bestestøyt 20,43 meter. Ho var likevel sjanselaus mot russiske Svetlana Kriveljova som sette personleg rekord med 21,06 m, men ho sikra seg sølvmedaljen. Året etter bytte dei to plass på sigerspallen ved friidretts-VM i Stuttgart, Huang støytte kula i veg 20,57 m, 60 centimeter lengre Kriveljova.
To år seinare fekk Huang sølvmedaljen ved friidretts-VM 1995 i Göteborg då ho presterte 20,04 m, tyske Astrid Kumbernuss vart suveren verdsmeister med 21,22 meter. Ved VM i friidrett 1997 avslutta Huang den internasjonale karrieren med ein fjerdeplass, åtte centimeter for kort til å ta frå tyske Stephanie Storp bronsemedaljen.
Lewis Peaks
Lewis Peaks er to markante fjelltoppar, 1065 moh, som ligg 3 nautiske mil (6 km) aust for Day Island og på vestsida av Arrowsmith Peninsula på vestkysten av Graham Land. Det vart først grovt kartlagd i 1909 av Den franske antarktisekspedisjonen under Charcot. Det vart kartlagd på ny i 1948 av Falkland Islands Dependencies Survey (FIDS) som namngav det etter John Lewis, som var pilot på Auster-flyet som vart nytta av John Biscoe under rekognoseringa av istilhøva i Marguerite Bay i februar 1950.
Kampen kyrkje i Oslo
Kampen kyrkje er ei langkyrkje frå 1882 på Kampen i Oslo kommune, vigsla 29. november 1882. Kyrkja er ei utprega nygotisk kyrkje oppført i upussa teglstein, teikna av Jacob Wilhelm Nordan. Det er 550 plassar i kyrkja.
Altartavla i kyrkja er frå 1884. Axel Ender har måla biletet i altartavla, som viser kvinnene ved Jesu tomme grav påskemorgon, eit motiv Ender har brukt ei rekkje gonger, mellom anna i Molde domkyrkje. Dei fire evangeliesymbola, utført av Enevold Thømt i 1913, er å sjå over fire av dei indre dørene i kyrkja. I åra 1989–1994 vart vindauga i kyrkja utsmykka med tolv store og seks små glasmåleri og to rosettar over inngangsdørene, utført av Peer Lorentz Dahl (1915-2005). Han har òg teikna kyrkjas antependium, preikestolklede, messehaklar i kyrkjeårets farger, og har måla serien med målarstykke som heng på søylene i kyrkja, og som til saman dannar krossvegen, Jesu lidingsveg på langfredagen. Serien skildrar dei fjorten stasjonane (dei særskilde hendingane) på Jesu veg frå staden der Pilatus seier dødsdomen over han til han vert lagt i grava, og skal lesast i rekkjefølgje frå målarstykket i nærleiken av preikestolen, ned mot inngangsdøra og opp att på andre sida av midtgangen. Motivet på altartavla syner konklusjonen: Jesus sigrar over døden, og med han sigrar dei truande òg over døden og får evig liv. Målarstykka er frå 1999, innvigd i fastetida i 2000.
Det er ikkje gravplass ved kyrkja.
Cape Sterneck
Cape Sterneck (britisk namn Cape Herschel) er ei bratt, svart klippe på eit nes på Chavdar Peninsula som utgjer nordsida av innløpet til Hughes Bay, på vestkysten av Den antarktiske halvøya. Det definerer grensa mellom Davis Coast i nordaust og Danco Coast i sørvest.
I 1898 utforska Belgica-ekspedisjonen under løytnant Adrien de Gerlache området og kalla dette neset opp etter ein tysk geogfysikar på ekspedisjonen.